**รางวัลอาเซียน (ASEAN Prize) ประจำปี 2562**

**ข้อมูลเบื้องต้น**

รางวัลอาเซียน ได้รับการยกย่องให้เป็นรางวัลระดับภูมิภาค ที่มอบให้เป็นประจำทุกปี เพื่อเชิดชูความสำเร็จของประชาชนอาเซียนหรือองค์กรที่มีฐานอยู่ในอาเซียนที่เป็นแรงบันดาลใจ และมีส่วนสำคัญในการร่วมสร้างประชาคมอาเซียน

รางวัลดังกล่าว ก่อตั้งขึ้นในปี พ. ศ. 2561 โดยยึดตามความมุ่งมั่นของสำนักเลขาธิการอาเซียนและประเทศสมาชิกอาเซียน ที่ปรารถนาจะร่วมเชิดชูการมีส่วนร่วมของประชาชนในอาเซียนและสถาบันที่เป็นแบบอย่างในการส่งเสริมอัตลักษณ์ของอาเซียน จิตวิญญาณและวิถีอาเซียน

ด้วยความร่วมมือกับพันธมิตรจากภาครัฐและเอกชนในภูมิภาคอาเซียนรางวัลนี้จะมอบเพื่อเป็นเกียรติสูงสุดแก่ประชาชน หรือ องค์กรของอาเซียน ในการมีส่วนร่วมส่งเสริมประชาคมอาเซียน

ผู้นำอาเซียนจะมอบรางวัลอาเซียนและรางวัลเงินสดมูลค่า 20,000 เหรียญสหรัฐ ให้กับผู้ที่ได้รับเลือกในระหว่างพิธีเปิดการประชุมสุดยอดอาเซียนเป็นประจำทุกปี

**เกณฑ์การคัดเลือก**

การพิจารณารางวัลดังกล่าวคำนึงถึงความสำเร็จที่สร้างแรงบันดาลใจและการมีส่วนร่วมที่เป็นแบบอย่างของบุคคล หรือ องค์กรในการสร้างประชาคมอาเซียน การมุ่งเน้นการดูแลประชาชน (people-oriented) การมุ่งเน้นที่ประชาชนเป็นศูนย์กลาง (people-centered) ความร่วมมือภายในอาเซียน และประเด็นหลักที่ประธานอาเซียนกำหนดขึ้นในแต่ละปี ดังนี้

* ความร่วมมือระหว่างประเทศสมาชิกอาเซียนที่โดดเด่น
* ความร่วมมือระหว่างอาเซียนกับโลกที่โดดเด่น
* การมีส่วนร่วมระหว่างประชาชนกับประชาชนที่โดดเด่นในประเทศสมาชิกอาเซียน
* การรวมตัวทางเศรษฐกิจและการส่งเสริมมาตรฐานระหว่างประเทศสมาชิกอาเซียนที่โดดเด่น
* ผลงานดีเด่นอื่น ๆ ในการเสริมสร้างประชาคมอาเซียน

คณะกรรมการผู้ตัดสิน (Judging Committee - JC) จะคัดเลือกผู้รับรางวัลอาเซียนในแต่ละปีตามเกณฑ์ที่ระบุไว้ข้างต้น

ผู้ได้รับการเสนอชื่อจะต้องเป็นพลเมืองในประเทศสมาชิกอาเซียน หรือ องค์กรที่จดทะเบียนในประเทศสมาชิกอาเซียน ผู้ได้รับการเสนอชื่อจะต้องนำเสนอผลงานของตน หรือ องค์กรในการส่งเสริมความร่วมมือภายในอาเซียน และผลลัพธิ์ที่เกิดแก่อาเซียน รวมถึงนำเสนอแผนงานที่จะดำเนินการต่อในอนาคตหลังจากได้รับรางวัล

ผู้ประสานงานหลักของแต่ละประเทศ จะเป็นผู้รวบรวมรวมและเผยแพร่รายชื่อผู้เข้ารับการคัดเลือกจากประเทศสมาชิกอาเซียน รายชื่อดังกล่าวจะถูกส่งไปยังคณะกรรมการผู้ตัดสินผ่านสำนักเลขาธิการอาเซียน

ผู้สมัครที่ได้รับการเสนอชื่อจะถูกตัดสิทธิ์หากพบว่ามีการกระทำ หรือ กระทำการที่ขัดต่อวัตถุประสงค์วัตถุประสงค์และหลักการพื้นฐานและค่านิยมของอาเซียนรวมถึงกฎหมายภายในของประเทศสมาชิกอาเซียนที่เกี่ยวข้อง

กำหนดการรับสมัคร

เปิดการรับการเสนอชื่อเข้ารับรางวัลอาเซียน ประจำปี ๒๕๖๒ (เพิ่มเติม) ระหว่างวันที่ 14 มิถุนายน - 13 กันยายน 2562 โดยสามารถศึกษารายละเอียดเพิ่มเติมได้ที่ https://asean.org/asean-prize

สามารถสอบถามข้อมูลเพิ่มเติมและส่งใบสมัครได้ที่กรมอาเซียน กระทรวงการต่างประเทศ ทางไปรษณีย์อิเล็กทรอนิกส์ aseanthailand\_scdiv@mfa.go.th